钦定古今图书集成/明伦汇编/闺媛典/第308卷 > 皇清四十一 > 孙可大继妻王氏
## 钦定古今图书集成/明伦汇编/闺媛典/第308卷 > 皇清四十一 > 孙可大继妻王氏

按《高淳县志》：王氏，孙可大继妻。父家山西，贾于高淳，遗百金于道，孙拾而还之。后孙授山西稷山尉，父感其德，值孙丧偶，遂以十五岁女许字。时孙年已六十馀，母弗欲，氏曰：“命也。” 竟从父言。孙亡，氏年十八，矢志守节，艰苦万状，代夫偿逋，教子穷经。康熙六年，县令旌表。